Itāria

Ko Itāria, arā te Tūwehe Itāria (reo Itāria: la Repubblica Italiana), tētahi whenua ki te tonga o Ūropi, me ngā moutere e rua nunui rawa o te Moana Rōwhenua a Hihiri me Hāringia. E taipaina auautia a Itāria ko "Te Pūtu" nō te āhuatanga o tōna whenua āhua orite ki te momo hū nei. Noho pātata ai a Itāria (mai te hauāuru, me te matawā) ki a Wīwī, Huiterangi, Ateria me Horowinia. E rua ngā tūroto ririki e takoto ana o roto o te kuiti Itāria, ko Hato Marino me te Poho o Pita, ā, kotahi tōna tūwaho ki Huiterangi. E toru ōna rohe matua: 1) te mea paparahi, mai ngā maunga Alpi o te raki ki te rārangi whaitikanga e hono ana i ngā tāone o La Spezia me Rimini, 2) te mea kuiti, e toro ake ana āhua 150km i te takutai Awherika, me 3) ngā moutere maha. 301,338km² tōna rahinga whenua, ā, 7,500 te roa o tōna takutai. 59.2 miriona ngā kirirarau Itāria, arā 196.9 tāngata ia km². Ahakoa ko te Itariano te reo whaimana ā-motu, he maha ngā reo tokoiti e whaimana hoki ai ki ētahi rohe, pērā i ngā reo Tiamana me Ladino ki te rohe o Tirolo ki te Tonga, me te reo Wīwī ki te rohe o Riu Aosta. He tūwehe pāremata manapori a Itāria. He mema kaiū o te Kotahitanga o Ūropi (nō tōna hainatanga i te Tiriti o Rōma i te tau 1957), ā, he peke hoki o te G8 me te Rūnanga o Ūropi. I ētahi wā o mua, he wāhi noho a te whenua o Itāria mō ngā momo iwi maha; ngā Etruki me ngā Romani hei tauira. Reira i tīmata ai te Whānauruatanga i ngā tau 1300, i te rohe o Toscana, tāoro ai ki ngā tōpito o Ūropi. Mai rā anō a tōna tāone matua, a Rōma, e tū ai hei pokapū o te Tūpori Hauāuru. Koia hoki te wāhi noho o te Hāhi Katorika. Tāone nui Nā ō rātou taupori i 2011 Rōma Mirāno Nāpori Torino Palermo Henoa Poronga Florence Bari Catania Wēneti Wherōna Taupori